CELEX: C2005/229/76
Language: lt
Date: 2005-09-17 00:00:00
Title: Byla T-289/05 Arcangelo Milella ir kitų 2005 m. liepos 26 d. pareikštas ieškinys Europos Bendrijų Komisijai

17.9.2005   
            
            
               LT
            
            
               Europos Sąjungos oficialusis leidinys
            
            
               C 229/36
            
         Arcangelo Milella ir kitų 2005 m. liepos 26 d. pareikštas ieškinys Europos Bendrijų Komisijai
   (Byla T-289/05)
   (2005/C 229/76)
   Proceso kalba: prancūzų
   2005 m. liepos 26 d. Europos Bendrijų Pirmosios instancijos teisme buvo pareikštas Arcangelo Milella, gyvenančio Niederanven (Liuksemburgas), ir Delfina Campanella, gyvenančios Liuksemburge, atstovaujamų advokato Marc-Albert Lucas, ieškinys Europos Bendrijų Komisijai.
   Ieškovai Pirmosios instancijos teismo prašo:
   
               —
            
            
               panaikinti 2005 m. balandžio 18 d. Komisijos personalo ir administracijos generalinio direktorato direktoriaus sprendimą tiek, kiek jame nurodoma, kad d'Hondt taisyklė yra metodas, taikomas pagal proporcingumo principą paskirstant Liuksemburgo vietinio personalo komiteto (LVPK) atstovų vietas Centriniame personalo komitete (CPK) ir siūloma LVPK laikytis šios taisyklės priimant naują sprendimą dėl savo narių paskyrimo į CPK;
            
         
               —
            
            
               pripažinti 2005 m. birželio 26 d. ir gegužės 10 d. Liuksemburgo vietinio personalo komiteto sprendimus, kuriais jo atstovai buvo paskirti į Centrinį personalo komitetą neteisėtais tiek, kiek jie pagal d'Hondt metodą suteikė penkias vietas sąrašui Nr. 2 ir dvi vietas sąrašui Nr. 1, o ne keturias vietas sąrašui Nr. 2 ir tris vietas sąrašui Nr. 1 taikant daugumos taisyklę;
            
         
               —
            
            
               panaikinti 2005 m. gegužės 11 d. Personalo ir administracijos generalinio direktoriaus sprendimą, patvirtinantį 2005 m. balandžio 26 d. ir gegužės 10 d. Liuksemburgo vietinio personalo komiteto savo naujų atstovų paskyrimų į Centrinį personalo komitetą teisėtumą;
            
         
               —
            
            
               priteisti iš Europos Bendrijų Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ginčas yra susijęs su Liuksemburgo vietinio personalo komiteto (LVPK) atstovų paskyrimu į Komisijos centrinį personalo komitetą (CPK) po 2004 m. lapkričio 24 d. rinkimų. 2005 m. balandžio 18 d. laišku Komisijos GD ADMIN generalinis direktorius nurodė LVPK ir CPK prezidentams, kad jis „d'Hondt taisyklę“, kuri yra matematinis metodas, pasirinktas paskirstyti vietas CPK tarp rinkimams pateiktų sąrašų, laiko atitinkančia proporcingumo principą. Tačiau tuo pačiu laišku dėl kitų priežasčių generalinis direktorius panaikino atstovų į CPK paskyrimus. Po šio laiško, 2005 m. balandžio 26 d. LVPK pagal d'Hondt metodą paskyrė naujus atstovus.
   2005 m. gegužės 11 d. laišku GD ADMIN generalinis direktorius patvirtino, kad laiko šiuos paskyrimus teisingais.
   Ieškovai, Europos Komisijos pareigūnai Liuksemburge, tvirtina, kad šie sprendimai turi būti panaikinti. Jie teigia, kad buvo pažeisti 1988 m. balandžio 27 d. Komisijos priimti nuostatai dėl Personalo komiteto sudarymo ir veiklos, taip pat vietų CPK ir vietų tarp LVPK padalijimo proporcingumo ir CPK atstovavimo taisyklės. Ieškovai teigia, kad turėjo būti taikomas kitoks vietų padalijimo metodas, pavyzdžiui, daugumos, dėl ko pasidalijimas būtų reprezentatyvesnis.
   Ieškovai taip pat tvirtina, kad LVPK piktnaudžiavo savo įgaliojimais. Ieškovų teigimu, LVPK dirbtinai siekė padidinti savo atstovavimą pakenkdamas sąrašui Nr. 1, o Paskyrimų tarnyba patvirtindama d'Hondt metodo taikymą padarė teisės klaidą ir akivaizdžią vertinimo klaidą.
   Ieškovai taip pat teigia, kad Paskyrimų tarnyba pažeidė vienodo požiūrio principą, kadangi nukrypo nuo savo ankstesnės praktikos laikydama daugumos metodą vieninteliu galinčiu užtikrinti proporcingumą
   Galiausiai ieškovai teigia, kad Paskyrimų tarnyba pažeidė Tarnybos nuostatų II priedo 1 straipsnio 3 dalį ir LVPK nuostatų 16 straipsnio 1 ir 2 dalis, nes Paskyrimų tarnyba įpareigojo LVPK pasirinkti d'Hondt metodą arba bet kuriuo atveju sudarė sąlygas pasikėsinti į Generalinės personalo asamblėjos, kuri yra vienintelis kompetentingas asmuo pasirenkant taikomą metodą, kompetenciją.